Carica Liu E
Carica Liu E (劉娥) (? -314), kurtoazno ime Lihua (麗華), formalno Carica Wuxuan (武宣皇后, doslovno "ratnička i odgovorna carica") bila je carica kineske/Xiongnu države Han Zhao, odnosno treća supruga Liu Conga (cara Zhaowua). Liu E je bila kćer Liu Congovog ministra po imenu Liu Yin (劉殷), a nju i njenu sestru Liu Ying (劉英) je 312. Liu Cong uzeo za svoje konkubine. Nakon smrti svoje prve supruge Huyan, Liu Cong je Liu Yin htio proglasiti novom caricom, ali se tome usprotivila njegova majka Zhang i nagovorila ga da novom caricom proglasi Zhang Huiguang. Liu Ying je umrla ubrzo nakon toga. Međutim, nakon što su umrle i carica majka i Zhang Huigang, Liu Cong je Liu E proglasio novom caricom. Kineski historijski izvori opisuju kako je imala blagotvoran efekt na cara, te ga obuzdavala u njegovim nasilnim ekscesima. Nakon što je umrla 314. godine Liu Congov dvor se našao u rasulu.